CELEX: 22014D0244
Language: sl
Date: 2014-10-24 00:00:00
Title: Sklep Skupnega odbora EGP št. 244/2014 z dne 24. oktobra 2014 o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svoboščine [2015/1468]

3.9.2015   
            
            
               SL
            
            
               Uradni list Evropske unije
            
            
               L 230/52
            
         SKLEP SKUPNEGA ODBORA EGP
   št. 244/2014
   z dne 24. oktobra 2014
   o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svoboščine [2015/1468]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma EGP,
   ob upoštevanju naslednjega:
   
               (1)
            
            
               Sodelovanje pogodbenic Sporazuma EGP je bilo razširjeno, da se s Sklepom Skupnega odbora EGP št. 157/2014 z dne 9. julija 2014 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine [2015/92] (1) vključi omejena udeležba v telekomunikacijskem sektorju iz Uredbe (EU) št. 1316/2013 Evropskega parlamenta in Sveta z dne 11. decembra 2013 o vzpostavitvi Instrumenta za povezovanje Evrope, spremembi Uredbe (EU) št. 913/2010 in razveljavitvi uredb (ES) št. 680/2007 in (ES) št. 67/2010 (2).
            
         
               (2)
            
            
               Sodelovanje pogodbenic Sporazuma EGP je primerno razširiti, da se vključi Uredba (EU) št. 283/2014 Evropskega parlamenta in Sveta z dne 11. marca 2014 o smernicah za vseevropska omrežja na področju telekomunikacijske infrastrukture in razveljavitvi Odločbe št. 1336/97/ES (3).
            
         
               (3)
            
            
               Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja od 1. januarja 2014 –
            
         SPREJEL NASLEDNJI SKLEP:
   Člen 1
   V členu 2(5) Protokola 31 k Sporazumu EGP se doda naslednja alinea:
   
               „—
            
            
               
                  32014 R 0283: Uredba (EU) št. 283/2014 Evropskega parlamenta in Sveta z dne 11. marca 2014 o smernicah za vseevropska omrežja na področju telekomunikacijske infrastrukture in razveljavitvi Odločbe št. 1336/97/ES (UL L 86, 21.3.2014, str. 14).“
            
         Člen 2
   Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (4).
   Uporablja se od 1. januarja 2014.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 24. oktobra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 15, 22.1.2015, str. 85.
   
      (2)  UL L 348, 20.12.2013, str. 129.
   
      (3)  UL L 86, 21.3.2014, str. 14.
   
      (4)  Navedena ni nobena ustavna zahteva.